অনুষ্ঠানে জানানো হয়, এ ঋণের বার্ষিক সুদের হার নির্মাণ কাজের জন্য ১ শতাংশ, স্বাস্থ্য ও সেবা খাতের জন্য শূন্য দশমিক ৯ শতাংশ এবং পরামর্শক সেবার জন্য শূন্য দশমিক ০১ শতাংশ। এ ছাড়া ফ্রন্ট অ্যান্ড ফি শূন্য দশমিক ২ শতাংশ পরিশোধ করতে হবে। ১০ বছরের গ্রেস পিরিয়ডসহ ৩০ বছরে এই ঋণ পরিশোধ করতে হবে বাংলাদেশকে। প্রকল্পগুলো হচ্ছেÑ মাতারবাড়ি বন্দর উন্নয়ন : কক্সবাজারের মাতারবাড়ি বন্দর উন্নয়ন প্রকল্পে মাতারবাড়িতে একটি বাণিজ্যিক বন্দর নির্মাণে পরামর্শক সেবার জন্য জাইকা ২ হাজার ৬৫৫ মিলিয়ন জাপানিজ ইয়েন বা ২০৩ কোটি টাকা ঋণসহায়তা দেবে। প্রকল্পের মোট ব্যয় ৩ হাজার ৫১১ মিলিয়ন জাপানিজ ইয়েন বা ২৬৮ কোটি টাকা। জাইকার সহায়তা প্রকল্প ব্যয়ের ৭৫ শতাংশ।